**tablou în tablou**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mozaic

coama unui prinţ al deşertului

atinge visul-

o altă fată morgana?

în voia valurilor,

sub blândețea lunii,

mii de fluturi…

săgetător rătăcitor-

ochiul farului

țintește mai bine.

dibuind polul nord-

treji

șlefuitorii de pietre.

apele se rotesc,

cântecul stelelor

ca o vrajă.

căutând cavalerul și steaua,

în ochii frizianului

numai blândețe.

tablou în tablou

încurcată în mrejele

unei amintiri.

maturând stelele

printr-un vis de iarnă-

poveste la gura sobei.

oglindă neagră-

propria fantezie desfăşurată

într-un mega joc.

creator

prins în plasa privitorului-

drumul spre casă închis.